

**ELŐTERJESZTÉS**

Üllés Nagyközségi Önkormányzat Polgármesterétől

**Előterjesztő:** Nagy Attila Gyula polgármester


**Tárgy:** A 39/2021. (IV. 13) Polgármesteri határozat megsemmisítése és az új Településszerkezeti Terv jóváhagyása

**Iktatószám:** Ü/1- /2021.

**Mellékletek:** 5 db

**Felelős:** Czékus Péter műszaki ügyintéző

**Törvényességi véleményezésre bemutatva:** 2021. május 3.



# Üllés nagyközség polgármestere

🖃 *6794 Üllés, Dorozsmai út 40.*

🕿 *62/282-122*

MCj03002290000[1]*: polgarmester@ulles.hu*

|  |  |
| --- | --- |
| Iktatószám:Ü/1- 2021. | **Tárgy:** A **39/2021. (IV. 13.)** Polgármesteri határozat megsemmisítése és az Új Településszerkezeti Terv jóváhagyása  **Melléklet:** 5 db |
|  | |

**Üllés Nagyközségi Önkormányzat**

**Képviselő-testülete**

*Ü l l é s*

Tisztelt Képviselő-testület!

Üllés Nagyközség új Településfejlesztési Koncepciójának és Településrendezési Eszközeinek (Településszerkezeti terv, Helyi Építési Szabályzat) tervezési és véleményezési eljárása lezárult. Az állami főépítész végső véleménye szerint a terv jóváhagyható.

A teljes tervanyag a [www.urbanimex.hu](http://www.urbanimex.hu) honlapon is elérhető*: a „Tervanyagok” fülre, majd a megjelenő listában az „Üllés” menüpontra kattintva (vagy egyszerűen a térképen Üllésre kattintva), a „Folyamatban lévő tervanyag” címsor alatt.*

A településfejlesztési koncepció, az építési szabályzat mellékletét képező szabályozási tervlapok (SZ-1: belterület; SZ-2: külterület), a szerkezeti tervlapok, valamint leírásuk is megtalálhatók a honlapon, ahol a környezeti értékelés, a közmű-ellátás, örökségvédelmi hatástanulmány és egyéb vizsgálati és alátámasztó tervi munkarészek is megnyithatók, lementhetők.

Az Étv. definíciója szerinta*„Településszerkezeti terv: a településfejlesztési koncepcióban foglalt célok megvalósítását biztosító, a település szerkezetét, a területfelhasználást és a műszaki infrastruktúra-hálózatok elrendezését meghatározó terv”.* Üllés elkészült szerkezeti terve a jogszabályi keretek között a lakosság és vállalkozások igényeinek megfelelően állapítja meg az egyes területek felhasználását. A szerkezeti elemek lekövetik a megyei és országos területrendezési terv szerkezeti tervi elemeit és a helyben kialakult utak és közműhálózatok rendjét. A terv leírása részletesen beszámol az egyes elhatározások indokairól.

A hatályos tervhez képest jelentősebb szerkezeti változásnak tekinthető a kijelölt erdőterületek jelentős csökkenése, a településközponti területek bővülése, lakóterület visszasorolása a belterület északi részén és az elkerülőút tervezett nyomvonala. Új területfelhasználási egységként megjelenik az általános gazdasági terület, mely az iparinál és kereskedelmi-szolgáltatónál tágabb beépítési lehetőségeket teremt. A külterületen a törvényi előírásoknak megfelelő mennyiségű erdő- és mezőgazdasági területeket jelöl a terv ill. a mocsár és nádas művelési ágú alrészletek természetközeli területként szerepelnek, szintén magasabb szintű jogszabályi előírás miatt. A határozat-tervezet mellékleteit (1-5) a Településszerkezeti Terv és egyéb szöveges mellékletek képezik.

A **Településszerkezeti tervet** a leírásával együtt a 39/2021. (IV. 13.) Polgármesteri határozat hagyta jóvá, azonban adminisztratív hiba miatt azt meg kell semmisíteni. Ezen adminisztratív hibát orvosolva új határozatot kell jóváhagyni az előterjesztés szerint.

Fentiekre tekintettel az alábbi határozatokat hozom:

1.

**……/2021. (V. 3.) POLGÁRMESTERI határozat**

**Tárgy:** A **39/2021. (IV. 13.)**polgármesteri határozat megsemmisítése

Magyarország Kormánya 27/2021.(I.29.) Korm. rendeletével kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése által biztosított jogkörben és az Üllés Nagyközségi Önkormányzat Képviselőtestületének hatáskörében eljárva a 39/2021. (IV. 13.) Polgármesteri határozatot adminisztrációs hiba miatt megsemmisítem.

**Határidő:** azonnal

**Felelős**: Nagy Attila Gyula polgármester

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Lőrincz Ádám tervező

4.) Czékus Péter műszaki előadó

5.) Irattár

Ü l l é s, 2021. május 3.

Nagy Attila Gyula

polgármester

2.

**………../2021. (V. 03.) POLGÁRMESTERI határozat**

**Tárgy:** Az új Településszerkezeti Terv jóváhagyása

Magyarország Kormánya 27/2021.(I.29.) Korm. rendeletével kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése által biztosított jogkörben és az Üllés Nagyközségi Önkormányzat Képviselőtestületének hatáskörében eljárva az alábbi határozatot hozom:

1. Elfogadom az Üllés Nagyközség területére készült, jelen határozat 1. mellékletét képező Településszerkezeti tervlapot,

2. Elfogadom az Üllés Nagyközség területére készült, jelen határozat 2. mellékletét képező Településszerkezeti terv leírását,

3. Elfogadom az Üllés Nagyközség területére készült, jelen határozat 3. mellékletét képező Biológiai aktivitásérték számítást és Területi mérleget,

4. Elfogadom az Üllés Nagyközség területére készült, jelen határozat 4. mellékletét képező Településszerkezeti tervi változásokat és

5. Elfogadom az Üllés Nagyközség területére készült, jelen határozat 5. mellékletét képező Területrendezési tervekkel való összhang igazolását.

Határidő: azonnal

Felelős: Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester

2. Dr. Borbás Zsuzsanna jegyző

3. Lőrinczy Ádám tervező

4. Czékus Péter műszaki ügyintéző

5. Irattár

Ü l l é s, 2021. május 3.

Nagy Attila Gyula

polgármester